Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Republikaanien ja demokraattien esivaaliehdokkaat USA:ssa -
vakuuttivat AIPACin Israel- konferenssissa Washingtonissa -
pitävänsä juutalaisvaltion puolia.
Libanonilaisen Hizbollah- islamistiryhmän johtaja Nasrallah -
uhkaa iskeä Israelin ydinlaitoksiin, jos Libanonin suunnalla syttyy uusi sota.
Terroristit iskivät Brysselissä. Lentoliikenteessä vakavia häiriöitä.
YK veti hätäisesti UNDOF-joukkonsa pois Golanilta 1,5 vuotta sitten.
Nyt UNDOF eli Sotilaiden vetäytymistä tarkkailevat YK-joukot -
suunnittelevat joukkojen asettamista takaisin Syyrian puolelle turva-aitaa.
UNDOF on viime viikkoina tarkastanut Syyrian puolella tukikohtia -
ja tarkkailupisteitä, joissa sen miehistöä oli syyskuuhun 2014.
YK aikoo palauttaa tarkkailujoukot, joihin tulee sotilaita viidestä maasta.
Joukot asetetaan paikkoihin, joissa ne olivat vuosina 1974―2010.
Israelin turvallisuusjohto seuraa tiiviisti UNDOF-joukkojen tuloa.
Se on toivonut jonkinlaista tahoa, jota juutalaisvaltio voisi lähestyä, -
nyt kun tilanne Syyrian puolella raja-aitaa on kaoottinen.
Israelilaisviranomaiset eivät odota YK-rauhanturvaajilta aktiivista roolia,-
jos sotatoimet leviävät Syyriasta Israelin suuntaan.
Erään puolustusviranomaisen mukaan YK:n läsnäolo luo kuitenkin -
kansainvälisiä takeita mahdollisten vihamielisyyksien torjumiseksi.
Siitä asti kun Syyrian armeija vetäytyi Golanilta ja Syyria valtiona luhistui, -
Israelilla ei ole ollut Syyrian vastaista "rajaa".
YK-joukkojen paluu alueelle lienee merkki siitä, -
että Golanin turva-aidan tuntumaan saadaan aikaan uusia järjestelyjä.
Libanonilaisen Hizbollah- islamistiryhmän johtaja Nasrallah -
uhkaa iskeä Israelin ydinlaitoksiin, jos Libanonin suunnalla syttyy uusi sota.
Hän sanoi libanonilaisen al-Mayadeen-kanavan haastattelussa,
että Hizbollah voi iskeä ohjuksillaan mihin tahansa Israelissa, -
myös "petrokemiallisiin laitoksiin, biologisiin tutkimuslaitoksiin -
ja ydinreaktoreihin." Hän sanoi, että ne kaikki ovat Hizbollahin listalla -
ja ettei se kunnioita seuraavassa sodassa Israelin turvavaatimuksia.
Sanon tämän suoraan.
Mikäli Libanonia, sen kansaa tai sen infrastruktuuria uhataan sodassa, -
vastaamme piittaamatta mistään rajoituksista tai turvavaatimuksista.
Iranin tukeman Hizbollahin johtaja syytti Saudi-Arabiaa ja Turkkia -
että ne ovat vaikeuttaneet poliittisia ponnisteluja Syyrian rauhoittamiseksi.
Saudi-Arabia ei halua Geneven neuvottelujen edistyvän -
eikä poliittisen prosessin käynnistyvän Syyriassa.
Meidän täytyy ehkä odottaa Yhdysvaltain presidentinvaaleihin asti.
Saudihallinto toivoo muutosta hallintoon ja linjanvetoihin.
Siksi en odota neuvotteluilta ja poliittiselta prosessilta edistymistä.
Hizbollah ja Saudi-Arabia ovat vuosia tukeneet vastapuolia Syyrian sodassa.
Niiden suhteet kiristyivät viime kuukausien aikana.
Se heijastelee vihamielisyyden kasvua Iranin ja Saudi-Arabian välillä.
Hizbollahin retoriikan pääsyy on, että -
Persianlahden arabimaiden yhteistyö- neuvosto julisti sen terrorijärjestöksi.
Neuvostoon kuuluvat Saudi-Arabia, Arabiemiirikunnat, Bahrain, Kuwait, -
Oman ja Qatar.
Sitten Yhdysvaltoihin, -
jossa republikaanien ja demokraattien esivaaliehdokkaat puhuivat -
amerikkalais―israelilaisen julkisasiain- komitean AIPACin konferenssissa.
AIPAC on vahva Israelia puolustava lobbausryhmä.
Ehdokkaat vakuuttivat pitävänsä tärkeänä Israelia ja Lähi-idän rauhaa.
Ensimmäisenä puhui demokraattien kärkiehdokas Hillary Clinton.
Hän syytti päävastustajaansa republikaani Donald Trumpia siitä, -
että tämä on ollut neutraali Israelin― palestiinalaisten rauhantyön suhteen.
Tämä ennakoi jo vaalitaiston suuntaa varsinaisissa presidentinvaaleissa.
Tarvitsemme vakaita käsiä. Presidentti ei voi olla maanantaina neutraali, -
tiistaina Israelin puolella, sitten ties mitä, koska kaikesta voi neuvotella.
Israelin turvallisuus ja selviytyminen on asia, jossa USA ei ole neutraali.
Emme voi olla neutraaleja, kun asuinalueille sataa raketteja, -
kun siviilejä puukotetaan kaduilla ja kun pommittajat iskevät viattomiin.
Kaikesta ei voi neuvotella.
Sillä, joka ei ymmärrä sitä, ei ole asiaa presidentiksi.
Republikaanien kärkiehdokas Trump vastasi H. Clintonin kommentteihin.
Hän vakuutti Israel-liiton olevan luja, jos hänet valitaan marraskuussa.
Trump sanoi olleensa "Israelin kannattaja ja ystävä koko ikänsä".
Puhun teille tänään Israelin elinikäisenä kannattajana ja ystävänä.
Olen uusi tulokas politiikassa mutta en juutalaisvaltion tukemisessa.
Trump moitti YK:ta, ettei se ole Israelin ystävä. Hän totesi, -
että jos hänet valitaan presidentiksi, USA kumoaa veto-oikeudellaan -
kaikki juutalaisvaltion vastaiset päätöslauselmat.
YK ei ole demokratian ystävä. YK ei ole vapauden ystävä.
Se ei ole edes Amerikan Yhdysvaltojen ystävä, -
vaikka sen päämaja on täällä. Eikä se takuulla ole Israelin ystävä.
Kun olen presidentti, uskokaa pois, -
YK:n kaikki juutalaisvaltion-vastaiset yritykset kilpistyvät minuun.
Kumoan ne veto-oikeudellani sataprosenttisen varmasti.
Trump sanoi USA:n tukevan Israelia Israelin―palestiinalaisten prosessissa -
ja tunnustavan virallisesti Jerusalemin Israelin pääkaupungiksi.
Palestiinalaisten pitää tulla neuvottelupöytään tiedostaen, -
että USA:n ja Israelin liitto on ehdottoman, täysin murtamaton.
Heidän pitää olla valmiit ja kykeneväiset lopettamaan terrori, -
jota Israelia vastaan harjoitetaan päivittäin.
Siirrämme USA:n suurlähetystön -
juutalaiskansan ikuiseen pääkaupunkiin, Jerusalemiin.
Sitten Brysselin terrori-iskuun: Israelin ilmailuhallinto ilmoitti, -
että lentoliikenteessä Euroopasta Tel Aviviin voi ilmetä häiriöitä.
Matkailijoita pyydettiin seuraamaan tilannetta ja varautumaan muutoksiin.
Kaikki lennot Belgiasta Israeliin on peruttu.
Monet lennot Länsi-Euroopasta Tel Aviviin ovat myöhässä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Marianne Tenetz